Ved Kåre Willochs regjeringsdannelse i 1981 ble Ramm utnevnt til statssekretær for statsråd Vidkunn Hveding i Olje- og energidepartementet. Ramm spilte en viktig rolle i den såkalte vingeklippingen av Statoil og etableringen av Statens direkte økonomiske engasjement (SDØE) på kontinentalsokkelen. Ramm var personlig rådgiver i oljesaker for statsråd Rolf Presthus i Finansdepartementet 1983–1985. Han møtte også i til sammen 37 dager på Stortinget som vararepresentant for Oslo. Han arbeidet som utredningssjef i Oslo Høyre 1985–1986.